b'\n_START_ARTICLE_\nCitogenetic\xc4\x83\n_START_PARAGRAPH_\nCitogenetica este o ramur\xc4\x83 a geneticii care studiaz\xc4\x83 componen\xc8\x9bii celulari ai eredit\xc4\x83\xc8\x9bii, \xc8\x99i anume, genele \xc8\x99i cromozomii. De asemenea, aceast\xc4\x83 metod\xc4\x83 include determinarea cromatinei sexuale. Pentru aceste analize, se colecteaz\xc4\x83 s\xc3\xa2nge sau celulele m\xc4\x83duvei osoase, ale pielii, ale lichidului amniotic sau ale \xc8\x9besuturilor embrionare._NEWLINE_\xc3\x8en laboratorul de citogenetic\xc4\x83 se stabile\xc8\x99te diagnosticul prenatal, \xc3\xaen special al anomaliilor cromozomiale. De asemenea, se poate efectua \xc8\x99i diagnosticul postnatal pentru anomaliile cromozomiale \xc8\x99i pentru c\xc3\xa2teva din bolile monogenice._NEWLINE_Analiza cromozomilor se efectueaz\xc4\x83 pe orice tip de \xc8\x9besut, pentru diagnosticarea abnormalit\xc4\x83\xc8\x9bilor cromozomale asociate cu sindroame \xc8\x99i boli genetice, folosind tehnici conven\xc8\x9bionale de citogenetic\xc4\x83 sau/\xc8\x99i tehnici de citogenetic\xc4\x83 molecular\xc4\x83._NEWLINE__NEWLINE_Cu tehnicile de citogenetic\xc4\x83 conven\xc8\x9bional\xc4\x83 se analizeaz\xc4\x83 num\xc4\x83rul \xc8\x99i structura tuturor celor 46 de cromozomi banda\xc8\x9bi, prin formarea cariotipului._NEWLINE__NEWLINE_Cu tehnicile de citogenetic\xc4\x83 molecular\xc4\x83 sunt detecta\xc8\x9bi cromozomii specifici sau a locilor specifici pe un cromozom, folosind probe de ADN marcate fluorocrom, care se leag\xc4\x83 special pe acele regiuni ale cromozomilor care se studiaz\xc4\x83. Aceast\xc4\x83 tehnic\xc4\x83 este cunoscut\xc4\x83 ca tehnica multicolor fluorescent in situ hybridisation (FISH) (Hibridizarea in situ \xc3\xaen fluorescen\xc8\x9b\xc4\x83) \xc8\x99i se aplic\xc4\x83 \xc3\xaen principal pentru investigarea abnormalit\xc4\x83\xc8\x9bilor cromozomale ce nu pot fi detectate \xc8\x99i identificate prin tehnicile citogeneticii conven\xc8\x9bionale.'